**mi-e frică**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

de tine noaptea târziu

mă leg cu cearceafuri

cioplite din lună

în lună tremurul minţii

mi-a lăsat în insolvenţă virală

inima în locul ei

un copac înflorit mi-a crescut

mult îţi mai place

să îl urci

să-l cobori

să te joci în el

de-a nemuritorii

dar mai ales

cum te privesc eu

din josul meu

în susul tău

voi tăcea

oricâte nemuriri e nevoie

de un singur sărut

şi totul poate renaşte în mine

poţi trăi încă fericită

imaginează-ţi că am fost exilaţi

nu te opri mai încet

dă universul

şi sparge clepsidra

de tâmpla mea

dumnezeu

și-a legat un psalm roșu

cu tine sunt legat

împletire albă albă